Lars Ulrich advarer Lukas Graham – Ekstra Bladet
Samfund lige nu Verdens bedste kok: - Jeg vil slet ikke have en Michelin-stjerne Nyheder 6. feb. 2019 - kl. 11:39 Deltag om et weekendophold på nyt Lego-hotel - plads til 100 familier 112 55 minutter siden Indfører visitationszone Boksning 31 minutter siden Patrick Nielsen tager stor beslutning Samfund 25 minutter siden Eneste region uden Michelin-stjerner Samfund lige nu Verdens bedste kok: - Jeg vil slet ikke have en Michelin-stjerne
Søndag d. 2. okt. 2016 - kl. 08:30
Lars Ulrich advarer Lukas Graham
Metallicas københavner giver gode råd til hjembyens nye internationale popstjerne
Lars Ulrich opfordrer Lukas Forchhammer til at holde sin sti ren, hvis christianitten vil sove godt om natten. Foto: Polfoto
Metallica har solgt mere end 110 millioner plader på verdensplan, og ingen kommer bare i nærheden af legendernes trommeslager, Lars Ulrich, som den mest succesfulde danske musiker nogensinde.
Men Lukas Graham har som bekendt opnået opsigtsvækkende international popularitet i år, hvilket bestemt er blevet noteret af Metallicas københavner.
Lars Ulrich har i årevis boet i Californien, og under en tur til New York udtaler han sig entusiastisk om Lukas Graham:
- Han spillede i San Francisco i april på et ret lille sted, og jeg ville faktisk være taget hen for at se showet og sige hej. Men så blev mine planer ændret, og jeg var ikke i byen den dag.
- Han har jo haft et kæmpehit i hele verden. Og han er christianit. Det er pæredansk og spændende at følge med i, siger Lars Ulrich til Ekstra Bladet.
Meget bullshit i branchen
Lars Ulrich har længe været opmærksom på Lukas Graham:
- For over et år siden fik jeg et opkald fra en ven, der styrer hans pladeselskab i USA. Han fortalte, at de lige havde 'signet' en artist fra Danmark, og om jeg ville lytte til det. Det var før, nogen herovre anede, hvem han var.
- Og så fik jeg et link og hørte et par numre. Det slog mig, at det var totalt iørefaldende. Det kan man ikke benægte. Det er genialt, at det går så godt for ham. Jeg har ikke mødt ham endnu, men jeg glæder mig til at møde hele holdet.
- Du har holdt dig på toppen i årtier. Hvad skal Lukas gøre for at holde lige så længe?
- Jeg tror sgu ikke, han har brug for råd fra mig, men hvis jeg skal sige noget over en bajer, så er det, at han skal sørge for at holde tingene på det rene. Der er meget 'bullshit' i den her branche.
- Hvis han holder øjnene åbne og holder sin sti ren, så kan han i hvert fald lægge hovedet på puden hver aften og stadig være cool. Men det virker da som om, han kører det fornemt. Jeg er stolt over, hvad de har gjort.
Se også: Lukas Graham springer Danmark over
Lars Ulrich får en ny chance for at opleve Lukas Graham live, når det danske popband giver koncert i Berkeley ved San Francisco 13. november.
Til gengæld kan Lukas Graham se Metallica i København, hvor metalbandet indvier Royal Arena 3., 5. og 7. februar.
52-årige Lars Ulrich i aktion for Metallica under en koncert i New York City for nyligt. Foto: AP
INTL. MusikNYT 5. jul. 2016 - kl. 13:19
Lars Ulrich: Anede ikke jeg skulle fyres